Държавен вестник, бр. 58, 2022 г., стр. 35

БРОЙ  58	
Д Ъ Р Ж А В Е Н  В Е С Т Н И К 	
СТР.  35  
5. при системен неоснователен отказ за учас­
тие в уреждането на колективен трудов спор.
Чл. 14. Списъците на посредниците и ар­
битрите се променят и допълват по реда на 
тяхното приемане.
Чл. 15. (1) Възнаграждението на посредника 
при уреждане на колективен трудов спор се 
заплаща от бюджета на института по ред и в 
размер, определени с решение на надзорния 
съвет.
(2) Възнаграждението на арбитъра и на 
членовете на арбитражната комисия за раз­
глеждането и решаването на спора се уговаря 
между арбитражния орган и страните по спора.
Г л а в а  ш е с т а
ОРГАНИЗАЦИЯ НА ДЕЙНОСТТА
Чл. 16. (1) Работното време на служителите 
в института е 8 часа дневно и 40 часа седмично 
при петдневна работна седмица.
(2) Работното време на служителите по ал. 1 
е с променливи граници от 8 ч. до 18,30 ч. 
със задължително присъствие от 10 до 16,30 
ч., с обедна почивка 30 минути между 12 и 14 
ч. и задължително отработване на 8-часовия 
работен ден.
(3) Отчитането на работното време се из­
вършва от система за контрол чрез идентифи­
кация с лична магнитна карта.
Чл. 17. (1) Документите, изпратени до ин­
ститута от държавни органи, физически лица, 
юридически лица и други институции, се 
завеждат във входящ регистър на електронна 
деловодна система, като се отбелязва датата 
на получаването им.
(2) При завеждането на документите се 
извършва проверка за наличието на всички 
материали, посочени в тях, и се образува слу­
жебна преписка, която се разпределя според 
адресата и съдържанието є.
Чл. 18. Директорът разпределя преписките 
с резолюция, която съдържа указания, дата и 
срок за изпълнение.
Чл. 19. Изходящите от института документи 
се съставят в два екземпляра, като вторият 
екземпляр съдържа имената и подписа на 
служителя/ите, изготвил/и документите.
Чл. 20. Служителите в института може да 
бъдат награждавани с отличия за образцово 
изпълнение на служебните им задължения.
Чл. 21. Организацията на работата и други 
специфични вътрешни процедури се уреждат 
с актове на директора на института.
ЗАКЛЮЧИТЕЛНИ РАЗПОРЕДБИ
§ 1. Правилникът е утвърден със Заповед 
№ РД-06-40 от 15 юли 2022 г. на министъра 
на труда и социалната политика на основание 
чл. 4а, ал. 2 от Закона за уреждане на колек­
тивните трудови спорове.
§ 2. Този правилник отменя Правилника 
за устройството и дейността на Националния 
институт за помирение и арбитраж (обн., ДВ, 
бр. 35 от 2003 г.; изм., бр. 29 от 2005 г., бр. 20 
от 2010 г.; изм. и доп., бр. 29 от 2012 г.; изм., 
бр. 59 от 2012 г.; изм. и доп., бр. 95 от 2013 г.; 
изм., бр. 39 от 2014 г.).
§ 3. Правилникът влиза в сила от деня на 
обнародването му в „Държавен вестник“.
Министър:
Георги Гьоков
4519
МИНИСТЕРСТВО 
НА ОБРАЗОВАНИЕТО И НАУКАТА
МИНИСТЕРСТВО
НА МЛАДЕЖТА И СПОРТА
Наредба за изменение на Наредба № 24 от 
5.11.2019 г. за условията и реда за организиране 
и провеждане на тренировъчна и състезателна 
дейност на децата и учениците извън учебния 
план (обн., ДВ, бр. 90 от 2019 г.; изм. и доп., 
бр. 42 от 2021 г.)
§ 1. В чл. 14 се правят следните изменения:
1. В ал. 1 думите „15 юли“ се заменят с 
„30 юни“.
2. В ал. 2 думите „15 септември“ се заменят 
с „1 септември“.
§ 2. В чл. 16 се правят следните изменения:
1. Алинея 2 се заличава.
2. Алинея 3 се изменя така: 
„(3) Министърът на младежта и спорта 
назначава експертна комисия, която изготвя 
и представя проект на правилата по ал. 1 и 
проекти на финансови планове за организиране 
и провеждане на състезанията от Ученическите 
игри за съответната учебна година.“
3. В ал. 4 думите „20 октомври“ се заменят 
с „10 септември“.
4. Алинея 5 се заличава.
§ 3. В чл. 18 ал. 3 се изменя така: 
„(3) Състезанията по чл. 16, включени в На­
ционалния спортен календар на Министерство­
то на образованието и науката, се финансират 
съгласно утвърдените правила по чл. 16, ал. 4 
и финансови планове, утвърдени от министъра 
на младежта и спорта, съответно министъра 
на образованието и науката, за средствата от 
бюджетите на двете ведомства.“
§ 4. Навсякъде в текста на наредбата думите 
„Спортния календар на Министерството на об­
разованието и науката“ и „Спортният календар 
на Министерството на образованието и науката“ 
се заменят съответно с „Националния спортен 
календар на Министерството на образованието 
и науката“ и „Националният спортен календар 
на Министерството на образованието и науката“.
Заключителна разпоредба
§ 5. Наредбата влиза в сила от деня на об­
народването є в „Държавен вестник“.
Министър на образованието и науката:
Николай Денков
Министър на младежта и спорта:
Радостин Василев
4513